  Виталий Пронин Туэ арысен пыӵаны кутскизы Россиысь Уголовной кодексэ пыртэм воштонъёс. Соя чурытэсь куронъёс пуктэмын улон интыя регистрация ортчытонъя. Та ласянь законэз тӥян учыръёс табере уголовной кыл кутонэ вуттыны быгатозы. Удмурт Республикаысь Миграцияя службаысь специалистъёс ивортэмъя, "резина"(тазьы нимало ни одӥг улон интые уно муртэ регистрировать карем сэрегез) квартира понна тыриськонъёс 300 сюрсысен 500 сюрс манетозь йылтэмын- таиз воштэмын луыны быгатоз пӧртэм ужъёсты быдэстонэн но пытсэт сьӧры келянэн, нош азьвыл аръёсы - ӵошатон вылысь - штрафлэн быдӟалаез 2 сюрс манетысен 5 сюрс манетозь возиськиз. Туэ ар куспын гинэ та статьяя 20 уж ӝутэмын ни. Шараямын мукет кунъёсысь татчы ужаны вуисьёсты одӥг интые пусъён интыос, нош таосыд отчы пыдзэс одӥг пол но лёгаллямтэ.Наталья Седова Туспуктэм: pnp.ru  Теги: кылкутон улонинты  